Diari Oficial de la Generalitat Valenciana


Sumari del DOGV 6160, del 07-12-2009 (2009/13652)

Informació pública de l'alternativa tècnica de la proposta de programa d'actuació integrada del sector de sòl urbanitzable número 13 Pinets del PGOU de Callosa d'En Sarrià.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13025


Data del document
:   04-12-2009

Organisme emissor
:   Els Pinets de la Font, SL

Tipus de document
:   Informació Pública

Descriptors 

:   * Callosa d'en Sarrià
    * pla d'urbanisme
    * empresa privada

Informació pública de l'alternativa tècnica de la proposta de programa d'actuació integrada del sector de sòl urbanitzable número 13 Pinets del PGOU de Callosa d'En Sarrià. [2009/13778]  
La mercantil Els Pinets de la Font, SL, amb CIF número B-03447356 i domicili a Callosa d'En Sarrià (Alacant), plaça del Convent, núm. 6, 4t, té la intenció de presentar una proposta de Programa d'Actuació Integrada del Sector de Sòl Urbanitzable número 13 Pinets del PGOU de Callosa d'En Sarrià, a l'empara del que establix la Llei 16/2005 Urbanística Valenciana (LUV) i el Decret 67/2006, modificat pel Decret 36/2007, pel qual s'aprova el Reglament d'Ordenació i Gestió Territorial i Urbanística (ROGTU).  
En sessió ordinària celebrada el dia 1 de juliol de 2009, el Ple de l'Ajuntament de Callosa d'En Sarrià va acordar iniciar el procediment i aprovar les bases particulars de concurs de l'esmentat programa; es va remetre, en data 16 de juliol de 2009, l'anunci del concurs al Diario Oficial de la Unión Europea que va ser publicat el dia 21 de juliol de 2009 i es va procedir, en data 12 d'agost de 2009, a la publicació en el Diari Oficial de la Comunitat Valenciana.  
L'àmbit de l'actuació es correspon amb l'àrea del sector de sòl urbanitzable número 13 Pinets, definit pel PGOU de Callosa d'En Sarrià.   
Es fa constar que, en aplicació del que disposa l'article 134.2 de la LUV, es troben a disposició de qualsevol interessat, des del dia 10 de desembre de 2009, els documents establits en l'apartat a) i f) de l'article 126 de la LUV, en relació amb l'article 134.1 de l'esmentada llei, consistents en pla parcial i projecte d'urbanització, amb els seus respectius annexos, en la notaria de José Alberto López Gómez, sítia al carrer d'Adolf Salvà, número 2, 03816 de Callosa d'En Sarrià.   
És procedent, en relació amb els articles 293.1 i 554 del ROGTU, iniciar pel termini d'un mes la informació pública dels documents exposats que començarà el dia 10 de desembre de 2009.  
De la mateixa manera, s'informa que totes les persones físiques i jurídiques, encara que no tinguen la condició d'interessades, podran comparéixer en horari d'atenció al públic (de 10.00 a 14.00 hores, de dilluns a divendres) en l'esmentada notaria, a fi d'obtindre informació sobre la documentació exposada, a fi que puguen, si és el cas, presentar les al·legacions que estimen oportunes. També podran fer-ho en l'Ajuntament de Callosa d'En Sarrià, situat a la plaça d'Espanya, número 1, en dies i hores hàbils d'atenció al públic.   
Prèviament a la publicació d'este anunci, segons establix l'article 134.4 de la LUV, s'ha practicat avís als titulars cadastrals de drets afectats per l'actuació. Este edicte val per a esmenar qualsevol defecte en què es puga incórrer en l'esmentat avís i per a notificar a aquells titulars cadastrals que siguen desconeguts, de parador ignorat o als que, intentada la notificació, esta no s'haja pogut practicar, segons el que disposa l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú i 296.4 del ROGTU, sense perjuí que l'avís als dits titulars s'efectue, addicionalment, per mitjà de publicació en el Butlletí Oficial de la Província d'Alacant.  
Davant de qualsevol dubte o consulta, podran dirigir-se als nostres assessors i redactors de la proposta en: Roca de Togores Urbanistas sítia a Alacant, carrer de Bailén, núm. 29, àtic, telèfon 750 217 430, i podran concertar cita per a ser atesos en la seu notarial o en el domicili social de la mercantil aspirant a urbanitzador, sítia a la plaça del Convent, núm. 6, 4t.   
Alacant, 4 de desembre de 2009.- L'apoderat: Vicente Pérez Valls.